钦定古今图书集成/理学汇编/学行典/第204卷 > 姚木世
## 钦定古今图书集成/理学汇编/学行典/第204卷 > 姚木世

按《长洲县志》：姚木，世居娄门东之陆市里，父文观，家
贫，每与村民交互佣作，得米日以供之。其父落拓，不
事家人生业，惟喜饮酒作诗，木常见其父缓步庭除，
作吟哦声，便私谓其妻曰：“汝舅因无酒，故诗不就，汝
可亟温酒以进。”父好饮，常至夜分，木必周旋候侍，未尝入卧。隆冬甚寒，思无以供膳，遂躬捕湖滨，果获鲜
以供。父有怒，则必跪问未释，不敢遽起。有时呼妻同
跪，必得父之欢颜而后已。